Diari Oficial de la Generalitat Valenciana


Sumari del DOGV 4416, del 13-01-2003 (2002/14175)

Informació pública de l'alternativa tècnica del programa d'actuació integrada del sector Rajadell de Moncofa.
-------------------------------------------------------------------------------------------------------------

### Dades del document

Número de DOGV
:   4416

Data del DOGV
:   13-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14864


Organisme emissor
:   Calviga, SA

Tipus de document
:   Anunci

Informació pública de l'alternativa tècnica del programa d'actuació integrada del sector Rajadell de Moncofa. [2002/A14480]
  
Les mercantils Calviga, SA, i Gestora Urbanística L'Estany, SL, han formulat, a l'empara del que disposen els articles 44, 48, 52 i 43.2 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, una alternativa tècnica del programa d'actuació integrada per al desenvolupament del sector Rajadell de Moncofa.
  
D'acord amb el que establix l'article 48 de la llei esmentada es fa constar que l'alternativa tècnica inclou els documents següents: memòria del programa, homologació del sector, pla parcial del sector, estudi d'impacte ambiental i avantprojecte d'urbanització.
  
L'objecte de la iniciativa és la programació i urbanització completa de l'àmbit del sector.
  
La notaria on estan protocol·litzats els documents és la de Fernando Márquez Lerga, notari del Col·legi de València, amb residència a Nules (Castelló), i amb domicili al carrer de Santa Teresa, número 3, 12707 Nules.
  
L'exemplar depositat a l'Ajuntament de Moncofa ha sigut presentat en data 19 de desembre de 2002 i s'identifica com a programa d'actuació integrada del sector Rajadell, de Moncofa.
  
Per tal d'aplicar el que disposa l'article 48.1.c en relació amb l'article 46.3 de la llei esmentada, se sotmet la dita alternativa tècnica de programa a informació pública durant el termini de 20 dies hàbils comptadors des de l'última publicació del present anunci en el Diari Oficial de la Generalitat Valenciana.
  
Durant l'esmentat termini qualsevol persona podrà comparéixer a la dita Notaria, en dia hàbil, de 09.00 a 14.00 hores, per a obtenir una còpia de l'acta de protocol·lització dels dits documents o sol·licitar que li siga mostrada la mateixa acta.
  
Així mateix, es fa constar la possibilitat de consultar a l'Ajuntament de Moncofa, en horari d'atenció al públic, les actuacions derivades de la documentació depositada, així com de presentar davant del mateix Ajuntament, per a incorporar-les a elles, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques s'han de presentar durant els cinc dies següents al venciment del termini indicat adés. Els esmentats terminis es prorrogaran, per 20 dies addicionals, si durant els 10 primers d'informació pública alguna persona es compromet a presentar una alternativa substancialment distinta a la inicial i en presta caució en la quantia que determine l'Ajuntament. Si s'esdevé així, la pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà a les persones que, per desconéixer-la, presenten pliques prematurament.
  
L'acte d'obertura de pliques s'efectuarà el dia següent hàbil a l'acabament del termini per a presentar-les.
  
El present anunci es publica també als efectes que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per a les persones titulars no identificades, per a aquelles persones amb domicili fiscal desconegut i per a les persones titulars que no es troben en la base de dades cadastral.
  
Referència
  
cadastral Parcel·la Titular cadastral Domicili fiscal
  
Polígon 3 Parcel·la 139 Josefa Blanquer Vives Sense domicili
  
Polígon 3 Parcel·la 153 María Ángeles Orenga Fenollosa Sense domicili
  
Polígon 3 Parcel·la 164 María Ángeles Orenga Fenollosa Sense domicili
  
Polígon 3 Parcel·la 168 J. Ramón Alós García Sense domicili